Už je jasné, kde Microsoft použil skladbu Ray of Light od Madonny.
Včera Microsoft oficiálne predstavil Windows XP a krátko na to sa na internete objavili prvé—pomerne "agresívne" reklamné bannery propagujúce skôr značku XP ako samotné výhody operačného systému. Ten, kto často surfuje po amerických weboch, určite vie, o čom je reč.
Reklamný banner sa najprv vysunie s textom "Surprise yourself", zaznie uvítacia skladba, ktorá znie aj pri štarte Windows XP. Následne sa banner opäť "zatvorí", t.j. zachová si svoje pôvodné rozmery. To ale nie je všetko. Z reproduktorov sa ozve Madonnina skladba Ray of Light a po texte "soar" preletí cez obrazovku statická postava človeka a zjaví sa text "yes you can".
Zaujímavé je, že pokiaľ na banner kliknete, spustí sa len skladba od Madonny. Reklama je to určite zaujímavá, prevedenie skôr sklame a priznám sa, jej pointa je mi akosi neznáma.
Flashový banner môžete zhliadnuť napr. na tejto adrese.